Publication: Magyar Közlöny
Issue: MK-2000-94 (Year: 2000, Number: 94)
Era: 1990-2004
Section: a 27/2000. (IX. 15.) OM rendelethez
Paragraph Index: 438

1. Képzési cél A külügyi szakértő szakirányú továbbképzés elsődleges célja a magasan és sokoldalúan képzett külügyi szakemberek iránti egyre növekvő igények kielégítése. A szakról kikerülő szakembereknek a nemzetközi kapcsolatok elméleti és gyakorlati kérdéseiben átfogó ismeretekkel, az euro-atlanti integrációs folyamat kérdéseiben jártassággal, a nemzetközi szervezetek világában és a nemzetközi események terén tájékozottsággal, idegen nyelven jó kommunikációs, tárgyalási és érvelő készséggel kell rendelkezniük. A megszerzett ismeretek és készségek birtokában a végzetteknek alkalmasaknak kell lenniük diplomáciai szolgálatban (beleértve a külügyeket, gazdasági, katonai, kultúrés egyéb diplomáciát), nemzetközi szervezeteknél, politikai vagy gazdasági újságíróként, hazai vagy nemzetközi társaságok, vállalatok, bankok alkalmazottaiként való munkavégzésre. Miközben megfelelnek a munkavégzéssel kapcsolatos összetett követelményeknek, képesnek kell lenniük Magyarország és a magyar érdekek képviseletére a nemzetközi kapcsolatok alakítása során. 2000/94. szám

Source: https://magyarkozlony.hu/hivatalos-lapok/b50bdc54041717d6ec6a9617f51d691c7574db2e/dokumentumok/15ffd2d5c6f0edcfee5164b4dcf7e724f8271b9e/letoltes